|  |  |
| --- | --- |
| 08.07.2019. | Nr.8/2 |

**PAR DALĪBU PROJEKTĀ „SABIEDRISKO PAKALPOJUMU UZLABOŠANA JELGAVAS UN ŠAUĻU PILSĒTU PAŠVALDĪBĀS, STIPRINOT DIGITĀLĀS JAUDAS UN ĪSTENOJOT INOVATĪVUS RISINĀJUMUS”**

(ziņo I.Meija)

**Atklāti balsojot: PAR – 10** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, A.Rublis), **PRET- 1** (L.Zīverts), **ATTURAS** – nav,

Saskaņā ar likuma „Par pašvaldībām” 15.panta pirmās daļas 4. un 7.punktiem, Jelgavas pilsētas attīstības programmu 2014.-2020. gadam (apstiprināta ar Jelgavas pilsētas domes 23.05.2013. lēmumu Nr.5/5) un izsludināto trešo projektu konkursu programmā „Latvijas – Lietuvas pārrobežu sadarbības programma 2014.-2020. gadam”,

**JELGAVAS PILSĒTAS DOME NOLEMJ:**

1. Piedalīties kā partnerim projektā “Sabiedrisko pakalpojumu uzlabošana Jelgavas un Šauļu pilsētu pašvaldībās, stiprinot digitālās jaudas un īstenojot inovatīvus risinājumus” (turpmāk – Projekts) programmas „Latvijas – Lietuvas pārrobežu sadarbības programma 2014.-2020. gadam” 3.konkursā. Projekta kopējās izmaksas ir 575 000.00 *euro* (pieci simti septiņdesmit pieci tūkstoši *euro* un 00 centi), no tām Jelgavas pilsētas pašvaldības izmaksas ir 287 500.00 *euro* (divi simti astoņdesmit septiņi tūkstoši pieci simti *euro* un 00 centi),t.sk. 244 375.00 *euro* (divi simti četrdesmit četri tūkstoši trīs simti septiņdesmit pieci *euro* un 00 centi)(85%) ir Eiropas Reģionālā attīstības fonda finansējums, 14 375.00 *euro* (četrpadsmit tūkstoši trīs simti septiņdesmit pieci *euro* un 00 centi) (5%) ir Valsts finansējums un 28 750.00 *euro* (divdesmit astoņi tūkstoši septiņi simti piecdesmit *euro* un 00 centi) (10%) ir Jelgavas pilsētas pašvaldības līdzfinansējums.
2. Projekta apstiprināšanas gadījumā Finanšu nodaļai iekļaut pašvaldības budžetā Projekta īstenošanai nepieciešamo finansējumu šādā sadalījumā:
	1. 2020. gadā − 120 000.00 *euro* (viens simts divdesmit tūkstoši *euro* un 00 centi);
	2. 2021. gadā - 130 000.00 *euro* (viens simts trīsdesmit tūkstoši *euro* un 00 centi);
	3. 2022. gadā − 37 500.00 *euro* (trīsdesmit septiņi tūkstoši pieci simti *euro* un 00 centi).
3. Pilnvarot Jelgavas pilsētas pašvaldības izpilddirektoru parakstīt visus ar Projekta iesniegšanu un ieviešanu saistītos dokumentus un veikt visas nepieciešamās darbības Projekta ieviešanā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 8.jūlijā